
Αριθ. ΔΙΑΑΔ/12/3/10279 * (1) 

Διορισμός με προσόν είτε απολυτήριο τίτλο (αντίστοιχης ειδικότητας 

αναγνωρισμένης κατώτερης σχολής ή τριετή αντίστοιχη εμπει¬ 
ρία. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 17 παρ. 12 του Ν. 1586/86. 

2. Τις διατάξεις του άρθρου 14 του Π.Δ/τος 194/88, αποφασί¬ 
ζουμε: 

Άρθρο μόνο . 

1. Στις περιπτώσεις που δεν καθίσταται δυνατή η πλήρωση θέσεων 
κλάδων κατηγορίας ΔΕ για τους οποίους ως τυπικά προσόντα διορι¬ 
σμού απαιτούνται τα προβλεπόμενα από τη διάταξη του άρθρου 14 παρ. 
1 του Π.Δ/τος 194/1988 «Καθορισμός των προσόντων διορισμού σε 
θέσεις των δημοσίων υπηρεσιών και νομικών προσώπων δημοσίου δι¬ 
καίου» διότι δεν προσήλθε κανείς υποψήφιος με τα πιο πάνω προσόντα, ή 
προσήλθαν λιγότεροι από τις προς πλήρωση θέσεις, επιτρέπεται ο διορι¬ 
σμός με προσόν είτε απολυτήριο τίτλο αντίστοιχης ειδικότητας αναγνω¬ 
ρισμένης κατώτερης σχολής ή τριετή τουλάχιστον αντίστοιχη εμπειρία, 
αποδεικνυόμενη με σχετικό βιβλιάριο του οικείου ασφαλιστικού φορέα. 

2. Η απόφαση αυτή να δημοσιευθεί στην Εφημερίδα της Κυβερνή- 
σεως και να κυρωθεί με νόμο. 

Αθήνα, 25 Απριλίου 1989 

Ο ΥΠΟΥΡΓΟΣ 

Α. ΠΕΠΟΝΗΣ 

-Ψ- 

Αριθ. 23236 (2) 

Μεταφορά οργανικών θέσεων Υπ. Εσωτερικών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις αποφάσεις του Υπουργείου Εσωτερικών: 

α. 4006/17.1.1977 (ΦΕΚ 47/27.1.1977, τ.Β'), «Κατανομή ορ¬ 
γανικών θέσεων μονίμου προσωπικού του Υπουργείου Εσωτερικών». 

β. 65573/24.7.1985 (ΦΕΚ 207/25.7.1985, τ.Γ'), «Διορισμός σε 
μόνιμες θέσεις του προσωπικού με σχέση εργασίας ιδιωτικού δικαίου 
του Δημοσίου, των Ν.Π.Δ.Δ., των Ο.Τ.Α., και άλλες διατάξεις». 

2. Την κοινή απόφαση ΔΙΠΙΔ/Φ.42/24/11440/13.12.1986 
(ΦΕΚ 921/21.12.1986, τ.Β') των Υπουργών Προεδρίας της Κυβέρ¬ 
νησης, Εσωτερικών και Οικονομικών, βάσει της οποίας οι υπάλληλοι 
που υπηρετούσαν με σχέση εργασίας ιδιωτικού δικαίου ορισμένου χρό¬ 
νου ή με ανάθεση έργου κατατάχτηκαν σε προσωρινές θέσεις αορίστου 
χρόνου. 

3. Την 26088/26.4.1988 απόφασή μας περί κατανομής οργανι¬ 
κών θέσεων της Διεύθυνσης Εσωτερικών της Νομαρχίας Αττικής που 
καταργήθηκε. 

4. Τις υπηρεσιακές ανάγκες των περιφερειακών υπηρεσιών του 
Υπουργείου, αποφασίζουμε: 

Μεταφέρουμε για κάλυψη υπηρεσιακών αναγκών των περιφερεια¬ 
κών υπηρεσιών του Υπουργείου τις κατωτέρω θέσεις ως εξής: 

α. Μία (1) θέση του κλάδου ΔΕ τεχνικού ειδικότητας εργοδηγών, 
από τη Διεύθυνση Εσωτερικών της Νομαρχίας Δυτικής Αττικής στην 
αντίστοιχη Διεύθυνση της Νομαρχίας Αχαΐας. 

' β. Μία (1) θέση του κλάδου ΤΕ τεχνολογικών εφαρμογών (ειδικότη¬ 
τας Μηχανολόγων - Ηλεκτρολόγων Υπομηχανικών), από τη Διεύθυνση 
Εσωτερικών της Νομαρχίας Κυκλάδων στην αντίστοιχη Διεύθυνση της 
Νομαρχίας Φωκίδος. 

γ. Μία (1) θέση του κλάδου ΤΕ τεχνολογικών εφαρμογών (ειδικότη¬ 
τας Πολιτικών Υπομηχανικών) από τη Διεύθυνση Εσωτερικών της Νο¬ 
μαρχίας Ανατολικής Αττικής στην αντίστοιχη Διεύθυνση της Νομαρ¬ 
χίας Αιτωλίας και Ακαρνανίας. 

Η απόφαση οιυτή να δημοσιευθεί στην Εφημερίδα της Κυβερνήσεως. 

Αθήνα, 24 Απριλίου 1989 

Ο ΥΠΟΥΡΓΟΣ 

ΑΠΟΣΤ.-ΑΘΑΝ. ΤΣΟΧΑΤΖΟΠΟΥΛΟΣ 
-♦- 

Αριθ. 2027428/3402/0022 (3) 

Χορήγηση ειδικής πρόσθετης αμοιβής στο καταδυόμενο προσωπικό της 
Εφορείας Εναλίων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/1977 «περί Οργανισμού του Υπ. Πολιτισμού και 
Επιστημών» (Α.320). 

2. Το γεγονός ότι: 

α) Η Εφορεία Εναλίων Αρχαιοτήτων σύμφωνα με τις διατάξεις του 
Οργανισμού του ΥΠΠΟ (ΠΔ.941/77), του Π.Δ. 16/1980 (Α.8) έχει 
την αρμοδιότητα «πραγματοποίησης υποβρύχιων αρχαιολογικών ερευ¬ 
νών, δια τον εντοπισμόν, την εξεύρεσιν, την διάσωσιν και ανέλκυσιν των 
εναλίων αρχαίων, των ευρισκομένων εντός του βυθού των χωρικών 
υδάτων των λιμνών και ποταμών ολοκλήρου της επικράτειας και την 
χορήγηση αδείας υποβρυχίου δραστηριότητας ως και αδείας εκτελέ- 
σεως πάσης φύσεως λιμενικών εγκαταστάσεων (άρθρα 50 και 53 του 
ΚΝ. 5351/1932 περί Αρχαιοτήτων». 

β) Στην Εφορεία Εναλίων δεν προβλέπεται από τη κείμενη νομοθεσία 
να υπηρετεί καταδυόμενο προσωπικό για την εκτέλεση εργασιών του 
προηγούμενου εδαφίου (α). 

3. Τη διαπίστωση ότι το καταδυτικό έργο της Εφορείας πραγματο¬ 
ποιείται από το προσωπικό όλων των κατηγοριών που υπηρετεί σ’ αυτή 
και που από προσωπικό ενδιαφέρον προς το έργο της Εφορείας απέ¬ 
κτησε το επιπρόσθετο προσόν του διπλώματος δύτη από αναγνωρισμέ¬ 
νες σχολές. 

4. Την αναγκαιότητα χορήγησης ειδικής πρόσθετης αμοιβής στους 
υπαλλήλους αυτούς που με κίνδυνο της ζωής τους διεκπεραιώνουν το 
σοβαρό έργο της υπηρεσίας δίχως ιδιαίτερη αντιμετώπιση έναντι των 
άλλων δημοσίων υπαλλήλων από πλευράς αμοιβής ή ασφάλειας κινδύ¬ 
νου ζωής, αποφασίζουμε: 

1. Εγκρίνουμε τη χορήγηση ειδικής πρόσθετης αμοιβής στο καταδυ¬ 
όμενο προσωπικό της Εφορείας Εναλίων το οποίο ανέρχεται σε έξι χι¬ 
λιάδες (6.000) δρχ. για κάθε ημέρα κατάδυσης. 

2. Το πιο πάνω ποσό χορηγείται εφ’ όσον: 

α) Το καταδυόμενο προσωπικό προσφέρει με οποιαδήποτε σχέση ερ¬ 
γασίας αντίστοιχο έργο στην Εφορεία Εναλίων και για όσο χρόνο υπηρε¬ 
τεί ή απασχολείται σ’ αυτήν. 

β) Το σύνολο των ημερών κατάδυσης δεν υπερβαίνει τις εκατόν είκοσι 
(120) ημέρες το χρόνο για κάθε καταδυόμενο, ο δε αριθμός των δι¬ 
καιούχων δεν είναι μεγαλύτερος των τριάντα (30) ατόμων. 

γ. Υποβάλλεται βεβαίωση του προϊσταμένου της Εφορείας Εναλίων 
με βάση το ημερολόγιο κίνησης του επικεφαλής του κλιμακίου. 

3. Το καταδυόμενο προσωπικό που λαμβάνει την παραπάνω ειδική 
πρόσθετη αμοιβή, δεν δικαιούται άλλης αποζημίωσης για ανάλογη ερ¬ 
γασία από τον ίδιο φορέα. 

4. Η δαπάνη καταβολής της παραπάνω αμοιβής βαρύνει τον προϋ¬ 
πολογισμόν του Ταμείου Αρχαιολογικών Πόρων (ΤΑΠ). 

5. Το ΤΑΠ δύναται να αναλαμβάνει τη δαπάνη ασφάλισης του κατα¬ 


δυομένου προσωπικού της Εφορείας Εναλίων για κίνδυνο ζωής και 
υγείας. 

Η απόφαση αυτή να δημοσιευθεί στην Εφημερίδα της Κυβερνήσεως 
και θα κυρωθεί με νόμο. 

Αθήνα, 18 Απριλίου 1989 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΠΟΛΠΊΣΜΟΥ 

ΔΗΜ. ΤΣΟΒΟΛΑΣ Α.-Μ.(ΜΕΛ.) ΜΕΡΚΟΥΡΗ 

- ♦- 

Αριθ. 2034729/7105/0025 (4) 

Παροχή της εγγύησης του Δημοσίου προς το Ταχ. Ταμιευτήριο για τη 

χορήγηση δανείου ποσού δρχ. 2.000.000.000 προς την Ολυ¬ 
μπιακή Αεροπορία. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 8 
του Ν. 1266/82. 

2. Την πράξη του Διοικητή της Τ.Ε. αριθμ. 1517/18.4.89 με την 
οποία εγκρίνεται η δανειοδότηση της Ολυμπιακής Αεροπορίας (ΑΕ) μέ¬ 
χρι συνολικού ποσού δρχ. είκοσι δισεκατομμυρίων (20.000.000.000) 
εκ των οποίων ποσό δρχ. 13.000.000.000 δεν θα εκταμιευθεί αλλά θα 
διατεθεί απευθείας για την εξόφληση υποχρεώσεων της εταιρείας από 
τοκοχρεωλύσια δανείων εσωτερικού που λήγουν κατά το έτος 1989. , 

3. Την απόφαση του Δ.Σ. του Ταχ. Ταμιευτηρίου της αριθ. 1928/ 
17.4.89 συνεδρίασής του με την οποία εγκρίνεται η δανειοδότηση της 
Ολυμπιακής Αεροπορίας με ποσό δραχμών 2.000.000.000 και καθο¬ 
ρίζονται οι όροι και οι προϋποθέσεις της δανειοδότησης αυτής. 

4. Την απόφαση του Δ.Σ. της Ο.Α. της αριθ. 333/19.4.89 συνε¬ 
δρίασής του, με την οποία εγκρίνεται η σύναψη του ανωτέρω δανείου 
και γίνονται αποδεκτοί οι τιθέμενοι όροι. 

5. Το έγγραφο του Υπουργείου Μεταφορών και Επικοινωνιών αριθμ. 
17218/1589/20.4.89 με το οποίο εγκρίνεται η προαναφερόμενη δα¬ 
νειοδότηση. 

6. Το έγγραφο της ΟΑ αριθμ. 12470/20.4.1989 με το οποίο ζητεί 
την εγγύηση του Ελληνικού Δημοσίου για την ανωτέρω δανειδότηση, 
αποφασίζουμε: 

Παρέχουμε την εγγύηση του Ελληνικού Δημοσίου στο Ταχ. Ταμιευ¬ 
τήριο για τη χορήγηση δανείου προς την Ολυμπιακή Αεροπορία (Ο.Α.) 
ποσού δρχ. δύο δισεκατομμυρίων, (2.000.000.000) για κάλυψη τα¬ 
μειακών αναγκών της. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στην Πράξη του Διοικητή της Τράπεζας 
της Ελλάδος αριθμ. 1517/18.4.89 και στην απόφαση του Δ.Σ. του 
Ταχ. Ταμιευτηρίου της 333/19.4.1989 συνεδρίασής του. 

Με την απόφαση αυτή αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής 
ενδιάμεσων τόκων ή τόκων υπερημερίας του δανείου αυτού, να κατα¬ 
βάλλουμε στο δανειστή μέσα σε ένα (1) μήνα από τη λήξη της εκάστοτε 
οφειλής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στο οικείο Δημόσιο Ταμείου 
από λογ/σμό Νο 555 σύμφωνα με τις διατάξεις του Π.Δ/τος αριθμ. 
16/89 (ΦΕΚ 6/1989 τ.Α) και τις οδηγίες της εγκυκλίου μας αριθμ. 
98348/2945/8.8.79. 

Το Ταχυδρομικό Ταμιευτήριο παρακαλείται να μας στείλει αντί¬ 
γραφο της σύμβασης που θα υπογράψει με την Ο.Α., πίνακα τοκοχρεω¬ 
λυτικής εξόφλησης του εν λόγω δανείου και να μας ενημερώνει για την 
πορεία εξυπηρέτησής του. 

Η Ο.Α. παρακαλείται να φροντίζει για την εμπρόθεσμη εξόφληση του 
εν λόγω δανείου. 

Καθορίζουμε προμήθεια υπέρ του Δημοσίου 0,50% για την παρεχό¬ 
μενη εγγύησή του, την οποία θα εισπράττει το Ταχ. Ταμιευτήριο και θα 
την αποδίδει στο Δημόσιο σύμφωνα με τα έγγραφά μας 98346/2944/ 
8.8.79, 98348/2945/8.8.79 και 121545/1786/6.11.79. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Απριλίου 1989 

Ο ΥΠΟΥΡΓΟΣ 

Δ. ΤΣΟΒΟΛΑΣ 

Αριθ. ΚΑΤΕΧΝ/Α/9351/572 (5) 

Προσθήκη τμήματος κλασικής κιθάρας στη Μουσική Σχολή Δήμου Κα¬ 
λαμπάκας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργανα». 

2. Το Π.Δ/γμα 941/877 «περί οργανισμού του Υπουργείου Πολιτι¬ 
σμού και Επιστημών». 

3. Το Β.Δ/γμα 16/1966 «περί ιδρύσεως ιδιωτικών μουσικών ιδρυ¬ 
μάτων». 

4. Τον Ν. 299/76 «περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων ως και το από 
11.11.57 Β.Δ. «περί κυρώσεως του εσωτερικού κανονισμού του Ωδείου 
Θεσσαλονίκης». 

5. Τοάρθρο41 τουΝ. 1597/86 «προστασία και ανάπτυξη της κινη¬ 
ματογραφικής τέχνης, ενίσχυση της Ελληνικής κινηματογραφίας και 
άλλες διατάξεις» του Υπουργείου Πολιτισμού. 

6. Τις αποφάσεις αριθ. ΥΠΠΟ/ΓΝΟΣ/33990/31.8.87 «προϋπο¬ 
θέσεις λειτουργίας τμήματος κρουστών» ΥΠΠΟ/ΓΝΟΣ/33992/ 
31.8.87 «προϋποθέσεις λειτουργίας τμήματος κλασικής κιθάρας (ΦΕΚ 
500/τΒ/87), και ΥΠΠΟ/ΓΝΟΣ/33991/23.10.87 «προϋποθέσεις 
λειτουργίας τμήματος κλαβικύμβαλου (τσέμπαλο) (ΦΕΚ 609/Β/ 
87). 

8. Την αριθ. ΥΠΠΟ/ΓΝΟΣ/55227/23.12.88 (ΦΕΚ 923/τ.Β/ 
23.2.88) απόφαση της Υπουργού Πολιτισμού «Μεταβίβαση αρμοδιο¬ 
τήτων» Υπουργού και δικαιώματος υπογραφής «Με εντολή Υπουργού» 
στον Γενικό Γραμματέα του Υπουργείου Πολιτισμού. 

9. Την αριθ. 32806/1937/11.9.85 απόφασή μας «χορήγηση 
άδειας λειτουργίας στη Μουσική Σχολή Δήμου Καλαμπάκας». 

10. Την από 16.2.89 αίτηση της Μουσικής Σχολής Δήμου Καλα¬ 
μπάκας με τα συνημμένα δικαιολογητικά, αποφασίζουμε: 

Συμπληρώνουμε την αριθ. 32806/1937/11.9.85 απόφαση μας 
«χορήγηση αδείας λειτουργίας στη Μουσική Σχολή Δήμου Καλαμπά¬ 
κας» (ΦΕΚ 607/τ.Β/8.10.85) και εγκρίνουμε την προσθήκη τμήμα¬ 
τος κλασικής κιθάρας στη Μουσική Σχολή Δήμου Καλαμπάκας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Απριλίου 1989 

Με εντολή Υπουργού 
Ο Γενικός Γραμματέας 
ΓΕΩΡΓΙΟΣ ΘΩΜΑΣ 

-+- 

Αριθ. 9411 (6) 

Ψήφιση Οργανισμού Εσωτερικής Υπηρεσίας του Α’ ΚΑΠΗ Δήμου Και- 
σαριανής Αττικής. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις των άρθρων'5 και 12 του Νόμου 1188/1981 «περί 
κυρώσεως του Κώδικα «περί καταστάσεως προσωπικού Οργανισμών 
Τοπικής Αυτοδιοικήσεως» σε συνδυασμό με τις όμοιες των άρθρων 
4-13 του Νόμου 1586/1986 και του Π.Δ/τος 37α/1987. 

2. Την αριθ. 6/7/13.12.1988 γνωμοδότηση του Υπηρεσιακού 
Συμβουλίου του άρθρου 14 του Νόμου 1586/1986 Νομαρχίας Αθη¬ 
νών «περί εγκρίσεως της αριθ- 22/1988 απόφασης τού Διοικητικού 
Συμβουλίου του Α’ ΚΑΠΗ Δήμου Καισαριανής «περί εγκρίσεως του 
Οργανισμού Εσωτερικής Υπηρεσίας αυτού, αποφασίζουμε: 

Εγκρίνουμε την 22/1988 απόφαση του Διοικητικού Συμβουλίου του 
Α' ΚΑΠΗ Δήμου Καισαριανής «περί εγκρίσεως του Οργανισμού Εσω¬ 
τερικής Υπηρεσίας αυτού, ως εξής: 

ΑΡΘΡΟ 1 

1. ΔΙΟΙΚΗΤΙΚΗ ΥΠΗΡΕΣΙΑ 

2. ΥΓΕΙΟΝΟΜΙΚΗ ΥΠΗΡΕΣΙΑ 

ΑΡΘΡΟ 2 

1. ΔΙΟΙΚΗΤΙΚΗ ΥΠΗΡΕΣΙΑ 

Γραφείο Κοινωνικής Υπηρεσίας 

2. ΥΓΕΙΟΝΟΜΙΚΗ ΥΠΗΡΕΣΙΑ 

α. Γραφείο ιατροφαρμακευτικής περίθαλψης 


β. Γραφείο Φυσικοθεραπείας 
γ. Γραφείο Εργοθεραπείας 

ΑΡΘΡΟ 3 

Οι θέσεις του προσωπικού του Α' ΚΑΠΗ Δήμου Καισαριανής διαρ¬ 
θρώνονται σε κλάδους, βαθμούς και ειδικές κατηγορίες, ως ακολούθως: 
Α. ΜΟΝΙΜΟ ΠΡΟΣΩΠΙΚΟ 
Α1. ΔΙΟΙΚΗΤΙΚΟ ΠΡΟΣΩΠΙΚΟ 
Κλάδος ΤΕ 2 Κοινωνικών Λειτουργών 
α) Μία (1) θέση με βαθμούς Γ-Α 
Κλάδος ΥΕ16 Προσωπικό καθαριότητας (καθαρίστρια), 
β) Μία θέση με βαθμούς Δ-Γ 
Α2 ΥΓΕΙΟΝΟΜΙΚΟ ΠΡΟΣΩΠΙΚΟ 
Κλάδος ΠΕΙ 5 Ιατρών 

α) Μία (1) θέση Ιατρού Φυσ/κής Ιατρικής και Αποκαταστάσεως ή 
Γηρίατρο κατά προτίμηση και ελλείψει αυτών Παθολόγου ή άλλης ειδι¬ 
κότητας. 

Κλάδος ΤΕ6 Επισκεπτριών - Αδελφών ή Επισκεπτριών Υγείας. 

γ) Μία (1) θέση με βαθμούς Γ-Α 

Κλάδος ΤΕ10 Φυσικοθεραπευτών 

δ) Μία (1) θέση με βαθμούς Γ-Α 

Κλάδος ΤΕ18 Εργοθεραπευτών 

ε) Μία (1) θέση με βαθμούς Γ-Α 

Κλάδος ΥΕ15 οικογενειακών βοηθών. 

στ) Μία (1) θέση με βαθμούς Δ-Γ. 

ΑΡΘΡΟ 4 

Ο τρόπος πρόσληψης και τα τυπικά προσόντα του πιο πάνω προσω¬ 
πικού θα ρυθμίζονται από τις εκάστοτε ισχύουσες διατάξεις. 

Τα καθήκοντα, τους περιορισμούς, τον χρόνο εργασίας, την αστική 
ευθύνη, τα δικαιώματα, τις άδειες, τις μεταβολές υπηρεσιακής κατά¬ 
στασης, τις ηθικές αμοιβές, τα πειθαρχικά αδικήματα, τις ποινές, τη 
λύση της υπαλληλικής σχέσης, την ιατροφαρμακευτική και νοσοκο¬ 
μειακή περίθαλψη του προσωπικού που προβλέπονται από τον Οργαν- 
σιμό αυτό, ρυθμίζονται από τις διατάξεις του Ν. 1188/81. 

Οι αρμοδιότητες του προσωπικού του Α' ΚΑΠΗ είναι οι πιο κάτω: 

1) Της Κοινωνικής Υπηρεσίας προΐσταται ο αρχαιότερος Κοινωνικός 
Λειτουργός του Κέντρου, ο οποίος έχει την ευθύνη του συντονισμού 
όλων των προγραμμάτων, καθώς επίσης και τις παρακάτω αρμοδιότη¬ 
τες: 

α) Συνεργάζεται με τα μέλη, με σκοπό να συμβάλλει στην αντιμετώ¬ 
πιση τυχόν ψυχολογικών, ατομικών ή οικογενειακών προβλημάτων, 
σεβόμενος την προσωπικότητα, την αξιοπρέπεια και τα δικαιώματα του 
μέλους. 

β) Συνεργάζεται με το υπόλοιπο προσωπικό του Κέντρου, και από 
κοινού έχουν την ευθύνη για την εύρυθμη λειτουργία όλων των τμημά¬ 
των του ΚΑΠΗ. 

γ) Συνεργάζεται με την Διοίκηση του Κέντρου και έχει την ευθύνη της 
υλοποίησης των αποφάσεων αυτής. 

Επίσης έχει την ευθύνη της οργάνωσης, εκπαίδευσης και αξιοποίη¬ 
σης των εθελοντριών, καθώς και την Διοικητική παρακολούθηση της 
πρακτικής άσκησης των σπουδαστών των Σχολών Κοινωνικής Εργα¬ 
σίας. 

δ) Έχει την ευθύνη της επικοινωνίας με τους τοπικούς παράγοντες 
της περιοχής που λειτουργεί το Κέντρο, με σκοπό τη διαφώτιση και συμ¬ 
μετοχή τους στο πρόγραμμα. 

ε) Οργανώνει και υλοποιεί τα εγκεκριμένα από το Δ.Σ. προγράμματα 
και τις διάφορες εκδηλώσεις, ψυχαγωγίας, μορφωτικές, κ.λπ., του Κέ¬ 
ντρου στα πλαίσια καλής συνεργασίας με τους δημότες ή ιδιώτες εθελο¬ 
ντές, εφόσον υπάρχουν, με τα μέλη και γενικά αντιμετωπίζει κάθε έκτα¬ 
κτο θέμα που αφορά την λειτουργία του Κέντρου. 

2. Του Ιατρείου προΐσταται γιατρός παθολόγος - καρδιολόγος - φυ- 
σίατρος ή άλλης ειδικότητας σχετικά με τις ανάγκες και τον αριθμό των 
μελών, ο οποίος παρέχει τις ιατρικές του υπηρεσίες τις ώρες και τις ημέ¬ 
ρες που καθορίζονται με απόφαση του Δ.Σ. 

Φροντίζει για την, ύστερα από εξέτασή του, παραπομπή των μελών 
σε άλλες ειδικότητες, συνιστά διενέργεια παρακλινικών εξετάσεων και 
παρέχει οδηγίες για φαρμακευτική αγωγή, επισκεπτόμενος σ' έκτακτες 
περιπτώσεις και στο σπίτι το μέλος που έχει την ανάγκη του. 

3) Στο Ιατρείο του Κέντρου υπηρετεί: 

Επισκέπτρια αδελφή ή ελλείψει αυτής, αδελφή νοσοσόμα της οποίας 
[ το έργο είναι το εξής: 

α) Βοηθά τον ιατρό τις ώρες και ημέρες λειτουργίας του ιατρείου, 
β) Μαζί με τον ιατρό, έχει την ευθύνη της φύλαξης και διαχείρισης 
του φαρμακευτικού και υγειονομικού υλικού του Κέντρου. 

γ) Επισκέπτεται με εντολή του ιατρού τα μέλη στο σπίτι τους, και πα¬ 
ρέχει νοσηλευτικές φροντίδες και οδηγίες. 

δ) Επισημάνει τις περιπτώσεις των μελών που χρειάζονται οδηγίες 
και παρέχει πληροφορίες σχετικά με θέματα ατομικής και Δημόσιας 
υγείας. 

Γενικά αναλαμβάνει κάθε θέμα υγείας που αφορά τα μέλη και τις οι- 
κογένειές τους. 

ε) Συνεργάζεται με τη Διοίκηση του Κέντρου και έχει την ευθύνη για 
την οργάνωση, εκπαίδευση και αξιοποίηση τόσο των εθελοντών, όσο και 
των σπουδαστών Σχολών της ειδικότητάς της. 

στ) Έχει την ευθύνη για τη δραστηριοποίηση της Επιτροπής υγείας, 
ζ) Οργανώνει ομιλίες, προγράμματα και εκδηλώσεις σε συνεργασία 
με το γιατρό και την Επιτροπή Υγείας για θέματα ατομικής, Δημόσιας 
Υγείας και Προληπτικής Ιατρικής. 

Συνεργάζεται με Νοσοκομεία για ειδικά προγράμματα καθώς και με 
όλους τους Υγειονομικούς Φορείς. 

4) Στο Φυσικοθεραπευτήριο του Κέντρου προΐσταται ο αρχαιότερος 
φυσ/τής που υπηρετεί. 

α) Έχει την ευθύνη για την εφαρμογή των προγραμμάτων φ/θ που 
είναι: Πρόγραμμα προληπτικής Φ.Θ., πρόγραμμα Συντηρητικής Φ/θ 
και Πρόγραμμα αποκατάστασης. 

Φυσιοθεραπευτική αγωγή εφαρμόζεται μόνο κατόπιν παραπεμπτι¬ 
κού του ειδικού γιατρού του Κέντρου. 

β) Συνεργάζεται με τον ειδικό γιατρό και τον εργοθεραπευτή, προκει- 
μένου να πετύχει το τρίπτυχο της Φ/θ. 

Πρόληψη - Συντήρηση - Αποκατάσταση. 

γ) Μετέχει ενεργά στις εκδηλώσεις του Κέντρου που αφορούν την ει¬ 
δικότητά της όπως: διαλέξεις κ.λπ. 

δ) Η δραστηριότητα του Φ/θ επεκτείνεται και έξω από το χώρο του 
ΚΑΠΗ σε συνεργασία με άλλες Υπηρεσίες και Νοσηλευτικά Ιδρύματα. 

ε) Συνεργάζεται με τη Διοίκηση του Κέντρου και έχει την ευθύνη για 
την οργάνωση, εκπαίδευση σπουδαστών σχολών Φυσιοθεραπείας. 

5) Της Εργοθεραπείας προΐσταται ο αρχαιότερος εργοθεραπευτής 
του Κέντρου, το έργο του οποίου είναι: 

α) Κινητοποίηση και αύξηση των ενδιαφερόντων μέσα από ευχάριστη 
για τα μέλη απασχόληση (χειροτεχνία κ.λπ.). 

β) Διατήρηση της κινητικότητας και κατά το δυνατόν αποφυγή δυσά¬ 
ρεστων καταστάσεων (λειτουργικής εργοθ/ία). 

γ) Ανεξαρτοποίηση όσων έχουν ανάγκη σε δραστηριότητες καθημερι¬ 
νής ζωής (αυτοεξυπηρέτηση). 

δ) Αποκατάσταση λειτουργικών δυσχερειών στα μέλη που έχουν κι¬ 
νητικά προβλήματα (ορθοπεδική Ε/θ). 

ε) Οικονομική ενίσχυση των απόρων μελών με την αξιοποίηση της ει¬ 
δικής κλίσης τους. 

στ) Ηθική στήριξη των μελών που έχουν κάποιο πρόβλημα αναπη¬ 
ρίας μέσα από τα προγράμματα Ε/θ. 

ζ) Συνεργάζεται με την Κοινωνική Λειτουργό σε ψυχαγωγικά προ¬ 
γράμματα. 

η) Συνεργάζεται με Φυσίατρο και Φ/θ με σκοπό την καλύτερη εκ¬ 
πλήρωση του προγράμματος αποκατάστασης. 

θ) Ο εργοθεραπευτής μπορεί να παρέχει τις υπηρεσίες του και στο 
σπίτι του μέλους όταν υπάρχει ειδική ανάγκη. 

ι) Έχει την ευθύνη για την πρακτική εξάσκηση των σπουδαστών σχο¬ 
λών Ε/θ. 

Η οικογενειακή βοηθός προσφέρει τις υπηρεσίες της: 
α) Στο σπίτι των μελών στην περίπτωση που μένουν μόνα τους και 
έχουν ιδιαίτερη ανάγκη βοήθειας. 

Η βοήθεια αυτή συνίσταται στην παροχή υπηρεσιών κυρίως μέσα στο 
σπίτι - ελαφρύ μαγείρεμα, καθαριότητα, προμήθεια τροφίμων και διά¬ 
φορες άλλες μικροεξυπηρετήσεις έξω από το σπίτι. 

β) Στο Κέντρο, όπου μεριμνά για την καθαριότητα και τον ευπρεπι- 
σμό όλων των χώρων αυτού και έχει την ευθύνη ομαλής λειτουργίας και 
εξυπηρέτησης της Καντίνας. 

Η καθαρίστρια φροντίζει για την καθαριότητα όλων των χώρων του 
Κέντρου θα έχει την ευθύνη της ομαλής λειτουργίας και εξυπηρέτησης 
της Καντίνας. Επίσης σε εξαιρετικές περιπτώσεις θα φροντίζει και για 


τη γενική καθαριότητα του σπιτού των μελών που έχουν απόλυτη ανά- 
γκη. 

ΑΡΘΡΟ 5 

Το Κέντρο Ανοικτής Προστασίας Ηλικιωμένων του Δήμου μπορεί να 
χρησιμοποιηθεί σαν Κέντρο Πρακτικής άσκησης σπουδαστών σχολών 
Κοινωνικής Εργασίας και άλλων παραϊατρικών επαγγελμάτων. 

Ανάμεσα στις δραστηριότητες του Κέντρου είναι και η κινητοποίηση 
εκπαίδευση, και χρησιμοποίηση εθελοντικού προσωπικού σε όλα τα 
προγράμματα που θα. προέρχονται κατά· προτίμηση από το Δήμο και 
την περιοχή που λειτουργεί το Κέντρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Απριλίου 1989 
Ο Νομάρχης 

ΘΕΟΔ. ΒΓΕΝΟΠΟΥΛΟΣ 
-♦- 

Αριθ. 6127 (7) 

Ανασυγκρότηση Επιτροπής Φορολογικών διευκολύνσεων κ.λπ., άρθ. 

15 Ν.3200/55 στη Νομαρχία Ανατ. Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 15 του Ν. 3200/55 «περί διοικητικής 
αποκεντρώσεως κ.λπ.». 

2. Τις διατάξεις του άρθρου 109 του Ν.Δ. 284/88 «περί Οργανι¬ 
σμού του Υπουργείου Οικονομικών». 

3. Την 8095/84 κοινή απόφαση των Νομαρχών Αττικής και Ανατ. 
Αττικής «περί εξουσιοδοτήσεως των Προϊσταμένων να υπογράφουν 
«ΜΕ ΕΝΤΟΛΗ ΝΟΜΑΡΧΗ», αποφασίζουμε: 

Ανασυγκροτούμε την Επιτροπή του Ν. 3200/55 ως ακολούθως: 

1. Ο Βασίλειος Ρούσσος, Προϊστάμενος Διεύθυνσης Επιθ/σης και 
Συντ/σμού Δ.Ο.Υ. Ανατ. Αττικής ως πρόεδρος της Επιτροπής και ανα¬ 
πληρωτής του ο Επιθ/τής Ανατ. Αττικής Κοντάρας Γεώργιος. 

2. Ως μέλη της Επιτροπής: 

α) Ο Χριστόφορος Κατσίκας, Προϊστάμενος Δ.Ο.Υ. Αγίας Παρα¬ 
σκευής και ο Προϊστάμενος του Τμήματος Ελέγχου ως αναπληρωτής 
του. 

β) Ο Κόφφας Γεώργιος, Προϊστάμενος της Υπηρεσίας Εντελλομένων 
Εξόδων της Νομαρχίας Ανατ. Αττικής και ο νόμιμος αναπληρωτής της 
υπηρεσίας του ως αναπληρωτής του. 

γ) Ο Καλογεράς Βασίλειος, Προϊστάμενος του Τελωνείου Λαυρίου 
και ο νόμιμος αναπληρωτής της υπηρεσίας του ως αναπληρωτής του. 

δ) Ο Τσάπρας Κώστας, υπάλληλος Δ.Ο.Υ. Παλλήνης εκπρόσωπος 
των εργαζομένων, με αναπληρωτή του το Δόση Γιώργο. 

Εισηγητής της Επιτροπής ορίζεται η Κυριακοπούλου Δήμητρα, 
Προϊαταμένη Δικαστικού Τμήματος Δ.Ο.Υ. Αγίας Παρασκευής και 
αναπληρώτρια αυτής η Δημητρακοπούλου Κων/να, Προϊαταμένη Τμή¬ 
ματος Εσόδων Δ.Ο.Υ. Αγίας Παρασκευής. 

Γραμματέας της Επιτροπής ορίζεται ο Καλαντζής Δημήτριος και 
αναπληρώτρια αυτού η Κυριακίδου Φωτεινή, υπάλληλοι Δ.Ο.Υ. Αγ. 
Παρασκευής. 

Η απόφαση αυτή που ισχύει από την ημερομηνία υπογραφής του Νο- 
μάρχη, να δημοσιευθεί στην Εφημερίδα της Κυβερνήσεως. 

Αγία Παρασκευή, 18 Απριλίου 1989 
Ο Νομάρχης 

ΓΙΑΝΝΗΣ ΣΑΒΑΆΑΝΟΣ 
-♦-— 

Αριθ. 7567 (8) 

Σύσταση ίδιου νομικού προσώπου με το όνομα Πνευματικό Κέντρο Δή¬ 
μου Νέου Ψυχικού (Π.Κ.Ν.Ψ.) στο Δήμο Νέου Ψυχικού.του Νομού 

Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις: 

α. Του άρθρου 137 του Δημοτικού και Κοινοτικού Κώδικα (Ν. 
1065/1980) όπως τροποποιήθηκαν με το άρθρο 21 του Νόμου 1270/ 
1982 «Τροποποιήσεις του δημοτικού και κοινοτικού κώδικα κ.λπ.». 

β. Του 331/1983 Π.Δ/τος. 

2. Την αριθ. 190/1989 απόφαση του Δημοτικού Συμβουλίου Νέου 
Ψυχικού του Νομού Αττικής, αποφασίζουμε: 

ΑΡΘΡΟ 1 

Συστήνουμε ίδιο νομικό πρόσωπο με το όνομα Πνευματικό Κέντρο 
Δήμου Νέου Ψυχικού (Π.Κ.Ν.Ψ.) στο Δήμο Νέου Ψυχικού του Νομού 
Αττικής. 

ΑΡΘΡΟ 2 

Σκοπός του νομικού αυτού προσώπου είναι: 

1. Η συγκέντρωση, αξιοποίηση, ανάπτυξη, διάσωση και διάδοση της 
πολιτιστικής μας κληρονομιάς, αλλά και γενικότερα του λαϊκού μας πο¬ 
λιτισμού και της παράδοσης, παίρνοντας και διαδίδοντας ταυτόχρονα 
ότι γνήσιο και δημιουργικό υπάρχει στα σύγχρονα και παλαιότερα ρεύ¬ 
ματα από την τέχνη και τον πολιτισμό το δικό μας και των άλλων λαών 
που θα έχουν σαν αποτέλεσμα το πνευματικό και πολιτιστικό ανέβασμα 
των κατοίκων του Δήμου Νέου ψυχικού. 

2. Η ουσιαστική συμμετοχή και ενεργοποίηση των κατοίκων του Δή¬ 
μου Νέου Ψυχικού για τη δημιουργία και ανάπτυξη κάθε μορφής πνευ¬ 
ματικής και γενικότερα εκπολιτιστικής δραστηριότητας στο Δήμο, με 
πλαίσιο τις δημοκρατικές αξίες και κινητοποίηση κάθε ατόμου και μέ¬ 
σου ικανού να βοηθήσει στην άμεση ανέγερση του κτιρίου του Πνευματι¬ 
κού Κέντρου. 

ΑΡΘΡΟ 3 

Η επιτυχία των πιο πάνω σκοπών θα πραγματοποιηθεί με τη δη¬ 
μιουργία επιμέρους τμημάτων σε διάφορους τομείς για τη διάδοση και 
εκμάθησή τους όπως: 

1. Δημοτική Βιβλιοθήκη 

2. Δημοτική Πινακοθήκη 

3. Ελεύθερο βήμα για πραγματοποίηση διαλέξεων, σεμιναρίων και 
συζητήσεων με θέματα κοινωνικά-πολιτιστικά, επιστημονικά, περιβάλ¬ 
λοντος, κ.ά. 

4. Μουσική Εστία 

5. θεατρικός όμιλος και ακόμη κουκλοθέατρο και μαριονέτες 

6. Όμιλος λαϊκών χωρών 

7. Όμιλοι με διάφορα ενδιαφέροντα όπως φιλοτελισμός-σκάκι, φω¬ 
τογραφία κινηματογράφος, καλές τέχνες κ.ά. 

8. Διοργάνωση εκθέσεων 

9. Διοργάνωση διαγωνισμού μετά επάθλων για την ανάπτυξη της ευ¬ 
γενικής άμιλλας 

10. Τμήμα συγκεντρώσεων, λαογραφικού υλικού 

ΑΡΘΡΟ 4 

Πόροι του συνιστώμενου νομικού προσώπου είναι: 

α. Η ετήσια επιχορήγηση από το Δήμο Νέου Ψυχικού Αττικής το 
ύψος της οποίας ορίζεται στο ποσό του 1.000.000 δρχ. 

β. Κρατικές επιχορηγήσεις καθώς και εισφορές, δωρεές, επιχορηγή¬ 
σεις, κληρονομιές, κληροδοσίες κ.λπ. από οποιοδήποτε φυσικό ή νομικό 
πρόσωπο μετά από απόφαση του Διοικητικού Συμβουλίου για την απο- 
δοχή. 

γ. Εισπράξεις από κάθε είδους εκδηλώσεις καθώς και τα έσοδα από 
την αξιοποίηση της περιουσίας του. 

ΑΡΘΡΟ 5 
Διοίκηση 

Το Πνευματικό Κέντρο διοικείται από ενδεκαμελές Διοικητικό Συμ¬ 
βούλιο που απαρτίζεται από: 

α. Τον εκάστοτε Δήμαρχο ως Πρόεδρο ή Αντιδήμαρχο που ορίζει ο 
Δήμαρχος ως Πρόεδρο. 

β. Πέντε (5) Δημοτικούς Συμβούλους. 

γ. Πέντε (5) λαϊκά μέλη. 

Τους Δημοτικούς Συμβούλους και τα λαϊκά μέλη ορίζει το Δημοτικό 
Συμβούλιο το οποίο έχει το δικαίωμα να τα αντικαταστήσει κατά τη 
διάρκεια της θητείας τους. 

ΑΡΘΡΟ 6 

Η θητεία των μελών του Διοικητικού Συμβουλίου ακολουθεί τη δη¬ 
μοτική περίοδο. Το πρώτο Διοικητικό Συμβούλιο ακολουθεί τη θητεία 


του παρόντος Δημοτικού Συμβουλίου. 

ΑΡΘΡΟ 7 

Σε πρώτη φάση το Πνευματικό Κέντρο για τη δυνατότητα της λει¬ 
τουργίας του θα στεγαστεί σε χώρο του αναγειρομένου Δημοτικού Κα¬ 
ταστήματος Ν. Ψυχικού που θα οριστεί και θα διατεθεί από το Δημοτικό 
Συμβούλιο. 

ΑΡΘΡΟ 8 

Το Πνευματικό Κέντρο εκπροσωπείται ενώπιον των Δικαστηρίων και 
Αρχών ως και στις συναλλαγές του από τον Πρόεδρο του Διοικητικού 
Συμβουλίου, τον οποίο όταν απουσιάζει ή κωλύεται αντικαθιστά ο Αντι¬ 
πρόεδρος, ή άλλο μέλος που ορίζεται από το Διοικητικό Συμβούλιο. Με 
τον ίδιο τρόπο δίνονται και οι όρκοι που επιβάλλονται στο Νομικό Πρό¬ 
σωπο. 

ΑΡΘΡΟ 9 

Το Νομικό Πρόσωπο έχει σφραγίδα στρογγυλή με αναγραφή στο 
εξωτερικό μέρος «ΕΛΛΗΝΙΚΗ ΔΗΜΟΚΡΑΤΙΑ - ΠΝΕΥΜΑΤΙΚΟ 
ΚΕΝΤΡΟ ΔΗΜΟΥ ΝΕΟΥ ΨΥΧΙΚΟΥ Ν. ΑΤΤΙΚΗΣ» και στο κέντρο 
απεικόνιση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 11 Απριλίου 1989 

Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

-ψ- 

Αριθ. 1159 (9) 

Διαπίστωση αυτοδίκαιης σύστασης προσωρινών θέσεων ιδιωτικού δι¬ 
καίου αόριστου χρόνου στη Δ/νση Τεχν. Υπηρεσιών Ν. Ευρυτανίας. 

Ο ΝΟΜΑΡΧΗΣ ΕΥΡΥΤΑΝΙΑΣ 
Έχοντας υπόψη: 

1. Τις διατάξεις της παραγρ. 4 άρθρο 1 της ΔΙΠΙΔ/Φ.42/24/ 
11440/31.12.86 κοινής Υπουργικής απόφασης, που κυρώθηκε με το 
νόμο 1735/87 (αναφορικά με σύσταση προσωρινών θέσεων ιδιωτικού 
δικαίου αόριστου χρόνου και 

2. Τη 1158/19.4.89 απόφασή μας με την οποία κατατάχθηκε το 
προσωπικό με σύμβαση εργασίας ιδιωτικού δικαίου ορισμένου χρόνου 
της Υπηρεσίας μας σε προσωρινές θέσεις ιδιωτικού δικαίου αόριστου 
χρόνου που συστήθηκαν με την απόφαση κατάταξης, ισάριθμες με το 
προσωπικό που κατατάχθηκε και αντίστοιχες με τις ειδικότητες του 
προσωπικού αυτού, αποφασίζουμε: 

Διαπιστώνουμε το συνολικό αριθμό των κατά ειδικότητα προσωρινών 
θέσεων ιδιωτικού δικαίου αόριστου χρόνου της Διεύθυνσης Τεχ. Υπηρε¬ 
σιών Ν. Ευρυτανίας που συστήθηκαν με την απόφαση κατάταξης του 
αντίστοιχου προσωπικού: 

I. Αρχιτέκτων Μηχανικός (1) Μία. 

Η ανωτέρω θέση καταργείται αυτοδίκαια μόλις κενωθεί με οποιον- 
δήποτε τρόπο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καρπενήσι, 19 Απριλίου 1989 

Ο Νομάρχης 

ΘΥΜΙΟΣ ΣΩΚΟΣ 

-ψ- 

Αριθ. 7270 (10) 

Ψήφιση Ο.Ε.Υ. του Συνδέσμου Υδρεύσεως Πλατυκάμπου Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/81. 

2. Τις διατάξεις των άρθρων 1, '4 και 9 του Ν. 1586/86. 

3. Την 20/88 απόφαση του Δ.Σ. του Συνδέσμου Υδρεύσεως Πλατυ¬ 
κάμπου με την οποία ψηφίζεται ο Ο.Ε.Υ. αυτού. 

4. Την 5/89 γνωμοδότηση του Υπηρεσιακού Συμβουλίου του άρθρ. 
14 του Ν. 1586/86, αποφασίζουμε: 

Εγκρίνουμε τη 230/88 απόφαση του Δ.Σ. του Συνδέσμου Υδρεύ¬ 
σεως Πλατυκάμπου με την οποία ψηφίζεται ο Ο.Ε.Υ. αυτού ο οποίος 
έχει την υπηρεσιακή διάρθρωση της γραμματείας και περιλαμβάνει τις 
εξής θέσεις: 

1) Διοικητικό Προσωπικό. 

ΚΛΑΔΟΣ Δ.Ε. 

α) Μία θέση του κλάδου ΔΕΙ Διοικητικού μβ βαθμούς Γ'-Α’. 

2) Τίχνικό Προσωπικό. 

ΚΛΑΔΟΣ Δ.Ε.. 

α) Μία θέση του κλάδου ΔΕ 30 Τεχνικών με βαθμούς Γ’-Α’. 
ΚΛΑΔΟΣ Τ.Ε. 

α) Μία θέση του κλάδου ΤΕ 16 Εργατών με βαθμούς Δ'-Γ'. 
Προϊστάμενος της Υπηρεσίας είναι ο εκάστοτε Πρόεδρος του Δ.Σ. 
Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 11 Απριλίου 1989 
Με εντολή Νομάρχη 
Ο Διευθυντής 

ΔΗΜΗΤΡΙΟΣ ΚΑΛΑΦΑΤΑΚΗΣ 
-♦- 

Αριθ. 7286 (11) 

Τροποποίηση και προσαρμογή του Ο.Ε.Υ. της Κοινότητας Πυργετού Ν. 

Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/81. 

2. Τις διατάξεις των άρθρων 1, 4, 9 & 15 του Ν. 1586/86. 

3. Την αριθ. 47/87 απόφαση του Κ.Σ. Πυργετού με την οποία τρο¬ 
ποποιείται και προσαρμόζεται ο Ο.Ε.Υ. της Κοινότητας στις διατάξεις 
του Ν. 1586/86. 

4. Την αριθ. 16/89 γνωμοδότηση του Υπηρεσιακού Συμβουλίου του 
άρθρου 5 του Ν. 1188/81, αποφασίζουμε: 

Εγκρίνουμε την αριθ. 47/87 απόφαση του Κ.Σ. της Κοινότητας 
Πυργετού με την οποία τροποποιείται και προσαρμόζεται ο Ο.Ε.Υ. αυ¬ 
τής ο οποίος έχει την υπηρεσιακή διάρθρωση της γραμματείας και περι¬ 
λαμβάνει τις εξής θέσεις και βαθμούς θέσεων: 

Α. ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΔΕ 

α) Δύο θέσεις του κλάδου ΔΕΙ Διοικητικού με βαθμούς Γ'-Α'. 

2. ΚΛΑΔΟΣ ΥΕ 

α) Μία θέση του κλάδου ΥΕ16 Υδρονομέα με βαθμούς Δ'-Γ’. 
β) Μία θέση του κλάδου ΥΕ16 Εργατών καθαριότητας με βαθμούς 
Δ'-Γ’. 

Προϊστάμενος της υπηρεσίας είναι ο Πρόεδρος της Κοινότητας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 11 Απριλίου 1989 

Με εντολή Νομάρχη 
Ο Διευθυντής 
ΔΗΜ. ΚΑΛΑΦΑΤΑΚΗΣ 

- ♦ - 

Αριθ. 7273 (12) 

Υπαγωγή στο Α' μέρος του Ν. 1188/81 του Προσωπικού του Αναπτυ¬ 
ξιακού Συνδέσμου Μ. Ευϋδρίου Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 

Με την 7273/1989 απόφαση του Νομάρχη Λάρισας που εκδόθηκε 
νόμιμα υπάγεται στο Α' μέρος του Νόμου 1188/1981 το Προσωπικό 
του Αναπτυξιακού Συνδέσμου Μ. Ευϋδρίου. 

Λάρισα, 11 Απριλίου 1989 

Με εντολή Νομάρχη 
Ο Διευθυντής 

ΔΗΜΗΤΡΙΟΣ ΚΑΛΑΦΑΤΑΚΗΣ 

- + - 

Αριθ. 7283 (13) 

Ψήφιση του ΟΕΥ του Συνδέσμου Ύδρευσης Τυρνάβου Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/81. 

2. Τις διατάξεις των άρθρων 1, 4 και 9 του Ν. 1586/86. 


3. Την 30/88 απόφαση του Δ.Σ. του Συνδέσμου Υδρεύσεως Τυρνά¬ 
βου με την οποία ψηφίζεται ο ΟΕΥ αυτού. 

4. Τη 13/89 γνωμοδότηση του Υπηρεσιακού Συμβουλίου του άρ¬ 
θρου 14 του Ν. 1586/86, αποφασίζουμε: 

Εγκρίνουμε την 30/88 απόφαση του Δ.Σ. του Συνδέσμου Υδρεύ- . 
σεως Τυρνάβου με την οποία ψηφίζεται ο Ο.Ε.Υ. αυτού που έχει την 
Υπηρεσιακή διάρθρωση του Τμήματος και περιλαμβάνει τις εξής θέσεις: 

Α) ΜΟΝΙΜΟ ΠΡΟΣΩΠΙΚΟ 

1. Διοικητικό Προσωπικό. 

ΚΛΑΔΟΣ ΔΕ 

Μία θέση του κλάδου ΔΕΙ Διοικητικού με βαθμούς Γ’-Α’. 

2. Τεχνικό Προσωπικό. 

* ΚΛΑΔΟΣ ΔΕ 

α) Μία θέση του κλάδου ΔΕ24 Ηλεκτρολόγου με βαθμούς Γ’-Α’. 

β) Πέντε (5) θέσεις του κλάδου ΔΕ30 τεχνιτών με βαθμούς Γ’-Α'. 

ΚΛΑΔΟΣ ΥΕ 

Μία θέση του Κλάδου ΥΕ16 εργάτη υδραυλικού με βαθμούς Δ'-Γ'. 

Μία θέση του κλάδου ΥΕ16 εργάτη υδραυλικού με βαθμούς Δ'-Γ’. 

Β) ΠΡΟΣΩΠΙΚΟ ΜΕ ΣΥΜΒΑΣΗ Ι.Δ. ΑΟΡΙΣΤΟΥ ΧΡΟΝΟΥ. 

Μία θέση ηλεκτροτεχνίτη με σύμβαση εργασίας Ιδιωτικού Δικαίου 
αόριστου χρόνου. 

Η παραπάνω θέση καταργείται μόλις κενωθεί. 

Προϊστάμενος του Τμήματος ορίζεται υπάλληλος του Κλάδου ΔΕΙ 
και αν δεν υπάρχει υπάλληλος του Κλάδου ΔΕ30. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 11 Απριλίου 1989 

Με εντολή Νομάρχη 
Ο Διευθυντής 

ΔΗΜΗΤΡΙΟΣ ΚΑΛΑΦΑΤΑΚΗΣ 

-♦- 

Αριθ. 3131/6/89 (14) 

Έγκριση του Ειδικού Κανονισμού Λιμένα Χανιών με αριθμό 25. 

Ο ΝΟΜΑΡΧΗΣ ΧΑΝΙΩΝ 

Σύμφωνα με: 

1. Τις διατάξεις του άρθρου 156 του Ν.Δ. 187/73 «Περί Κώδικος 
Δημοσίου Ναυτικού Δικαίου». 

2. Τις διατάξεις του Π.Δ. 338/83 (ΦΕΚ 119 Α/8.9.1983) «Περί 
μεταβίβασης αρμοδιοτήτων Υπουργού Εμπορικής Ναυτιλίας στους Νο- 
μάρχες». 

3. Το σχέδιο του Ειδικού Κανονισμού του λιμένα Χανιών με αριθμό 
25, που μας υποβλήθηκε με την 3131/4/89/19.4.89 αναφορά του 
Κεντρικού Λιμεναρχείου Χανιών και επειδή, με τις ανωτέρω διατάξεις, 
ρυθμίζονται θέματα που κανονίζουν την εύρυθμη λειτουργία του παρα¬ 
πάνω λιμένα, αποφασίζουμε: 

ΑΡΘΡΟ μόνο 

Εγκρίνουμε τον παρακάτω Ειδικό Κανονισμό του Λιμένα Χανιών με 
αριθμό 25. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΧΑΝΙΩΝ ΑΡΙΘΜ. 25 

Περί (Αύξησης Λεμβουχικών και Αχθοφορικών δικαιωμάτων λιμένα 

Χανιών». 

Ο ΚΕΝΤΡΙΚΟΣ ΛΙΜΕΝΑΡΧΗΣ ΧΑΝΙΩΝ 
Έχοντας υπόψη: 

α) Τις διατάξεις του από 9 Ιουνίου 1948 Β.Δ. κωδικοποιηθέντος Νό¬ 
μου 499/47 «Περί πειθαρχικής εξουσίας των Προϊσταμένων Λιμενι¬ 
κών Αρχών» (ΦΕΚ 162 Α), συνδυαζόμενες με τα άρθρα 141-157 του 
Ν.Δ. 187/73, με το οποίο κυρώθηκε ο Κώδικας Δημοσίου Ναυτικού 
Δικαίου (ΦΕΚ 261 Τ Α’). 

β) Τις διατάξεις του Ν.Δ. 444/70 «Περί αρμοδιότητος του Λ.Σ. και 
σχέσεως προς τις αρμοδιότητες των Σωμάτων Ασφαλείας» (ΦΕΚ 39 
τ.Α.). 

γ) Το έγγραφο του Υπουργείου Εμπορικής Ναυτιλίας / Δ/νσης Λι¬ 
μένων και Λιμενικών έργων με αριθμό 3422.25/4/89/6.4.89 με το 
οποίο εγκρίνεται η αύξηση 13%. 

δ) Τις διατάξεις του Π.Δ. 338/83 (ΦΕΚ 119 Α'/8.9.83). 

ε) Την απόφαση των Υπουργείων Οικονομικών και Εργασίας με 
αριθμό 11471/5.4.88. 

στ) Την απόφαση των Υπουργείων Οικονομικών και Εργασίας με 
αριθμό 17774/9.12.88. 

ΑΡΘΡΟ 1 

Ο παρών Ειδικός Κανονισμός Λιμένα Χανιών ισχύει στη χερσαία και 
θαλάσσια ζώνη του, τους λιμένες, τους όρμους καθώς και στη θαλάσσια 
έκταση της περιοχής δικαιοδοσίας της Λιμενικής Αρχής Χανιών και 
των υφισταμένων της Λιμενικών Τμημάτων, Λιμενικών Σταθμών και 
Υπαλλήλων Λιμένα, καθώς αυτή καθορίζεται από τις κείμενες διατά¬ 
ξεις. 

ΑΡΘΡΟ 2 

Τα δικαιώματα των αποσκευοφορέων στο λιμάνι Χανιών, για επιβά¬ 
τες που μεταφέρουν συνηθισμένες αποσκευές, καθορίζονται ανεξάρτητα 
θέσης και είδους εισιτηρίου σε δραχμές 71. 

ΑΡΘΡΟ 3 

Το άρθρο 3 του Ειδικού Κανονισμού Λιμένα Χανιών με αριθμό 22 
(ΦΕΚ 259 Β/88) τροποποιείται ως εξής: Για αποσκευές πέραν των συ¬ 
νηθισμένων (συνηθισμένες αποσκευές εννοούνται βαλίτσες, τσάντες και 
λοιπά που έχουν σχέση με το ταξίδι ανεξάρτητα από το βάρος τους) τα 
αχθοφορικά δικαιώματα καθορίζονται ως κατωτέρω: 

α) Δέματα - Σάκκοι - Δοχεία κλπ. βάρους μέχρι 20 χιλιογράμμων 
κατά τεμάχιο 21 δρχ. 

β) Δέματα - Σάκκοι - Δοχεία κλπ. βάρους από 20 μέχρι 50 χιλιο- 
γράμμων κατά τεμάχιο δρχ. 27. 

γ) Μπαούλα - Ηλεκτρονικές συσκευές - δέματα - έπιπλα κλπ. άνω 
των 50 χιλιογράμμων κατά τεμάχιο δρχ. 33. 

ΑΡΘΡΟ 4 

Η αμοιβή των λεμβούχων που ασχολούνται με την πρόσδεση και τη 
λύση των πλοίων τα οποία παραβάλλουν ή πρυμνηοδετούν στους προ¬ 
βλήτες του Λιμένα Χανιών καθορίζεται ως εξής: 

α) Για πλοία μέχρι 100 κοχ δεν καταβάλλεται αμοιβή. 
β)Για πλοία από 101 μέχρι 500 κοχ καταβάλλονται δρχ. 1177. 
γ) Για πλοία από 501 μέχρι 1000 κοχ καταβάλλονται δρχ. 2356. 
δ) Για πλοία από 1001 μέχρι 2000 κοχ καταβάλλονται δρχ. 3143. 
ε) Για πλοία από 2001 μέχρι 5000 κοχ καταβάλλονται δρχ. 3900. 
στ) Για πλοία από 5001 κοχ και άνω καταβάλλονται δρχ. 5893. 

ΑΡΘΡΟ 5 

Τα καθοριζόμενα λεμβουχικά και αχθοφορικά δικαιώματα στα άρ¬ 
θρα 2, 3, και 4 προσαυξάνονται κατά 15% για χορήγηση δώρου εορ¬ 
τών Χριστουγέννων, Πάσχα, 15% για χορήγηση επιδόματος αδείας, 
7,5% υπέρ του Λογαριασμού επιδόματος γάμου, καθώς και τις εργοδο- 
τικές εισφορές ΙΚΑ. 

ΑΡΘΡΟ 6 


Η απόφαση αυτή να δημοσιευθεί στην Εφημερίδα της Κυβερνήσεως. 

Χοινιά, 20 Απριλίου 1989 
Ο Νομάρχης 

ΜΑΝΩΛΗΣ ΜΠΡΙΛΑΚΗΣ 

-♦“- 

ΔΙΟ ΡΘΩΣΕΙΣ ΣΦΑΛΜΑΤ ΩΝ 

(15) 

Στην 34/273/31.3.1989 Απόφαση του Υπουργ. Υγείας, Πρόνοιας 
και Κοιν. Ασφαλίσεων, σχετικά με την τροποποίηση διατάξεων του κα¬ 
νονισμού «Περιθάλψεως προσωπικού ΟΓΑ», που δημοσιεύθηκε στο 
ΦΕΚ 244/τ.Β'/7.4.1989, γίνονται οι εξής διορθώσεις σφαλμάτων: 

1. Στον πρώτο και δεύτερο στίχο της πρώτης παραγράφου της από¬ 
φασης αντί του λανθασμένου «Οι διατάξεις της περίπτωσης Β' της παρα¬ 
γράφου 2 του άρθρου 13 αντικαθίσταται ως εξής:», τίθεται το ορθό «1. 
Οι διατάξεις της περίπτωσης Β' της παραγράφου 2 του άρθρου 13 αντι¬ 
καθίστανται ως εξής:». 

2. Στον έκτο στίχο της παραγράφου 6 του κειμένου της απόφασης 
αντί του λανθασμένου «... λόγω τοκετό» τίθεται το ορθό «... λόγω τοκε¬ 
τού...». 

(Από το Υπουργείο Υγείας, Πρόνοιας και Κοινωνικών Ασφαλί¬ 
σεων) 


Στο ΦΕΚ 249/12.4.1989 (τ.Β.) στο οποίο δημοσιεύτηκε η από¬ 
φαση ΥΠΠΟ/ΓΝΟΣ/13483, γίνεται η «ακόλουθη διόρθωση: 

Στο άρθρο 1 παρ. Αΐβ, στη φράση που δημοσιεύτηκε «... θέση του 
ανωτέρω διπλώματος ή πτυχίου που έχει διευθύνει κατ’ επανά¬ 
ληψη....», διορθώνεται η λέξη «που» με την ορθή λέξη «και». 


♦ 


(Από το Εθνικό Τυπογραφείο) 


(17) 


Στη 13643/88 απόφαση του Νομάρχη Ανατολικής Αττικής, που 
δημοσιεύτηκε στο ΦΕΚ 472/88 τ. Β', γίνεται η ακόλουθη διόρθωση: 

α) Στο άρθρο 3 και στην παράγραφο που αναφέρεται στις προσωρινές 
θέσεις ιδιωτικού δικαίου αόριστου χρόνου: από το εσφαλμένο «τριάντα 
(30) θέσεις εργατών καθαριότητας» στο ορθό «τριάντα οκτώ (38) θέσεις 
εργατών καθαριότητας». 

β) Στο άρθρο 6 ’παρ. 3 και στη φράση «ενώ για τα δύο τμήματα της 
αυτής επιλέγονται υπάλληλοι των κλάδων ΠΕ9... ΔΕ35», προστίθεται 
και ο κλάδος ΔΕ24. 


Οι παραβάτες του παρόντος Ειδικού Κανονισμού του οποίου η ισχύς 
αρχίζει από τη δημοσίευσή του στην Εφημερίδα της Κυβερνήσεως και η 
εκτέλεσή του ανατίθεται στα Λιμενικά Όργανα ανεξάρτητα από τις αυ- 
ντρέχουσες ποινικές και αστικές ευθύνες κατά την ισχύουσα Νομοθεσία 
υπόκεινται και στις πειθαρχικές ποινές του άρθρου 157 του Ν.Δ. 
187/73 (ΦΕΚ 261 Α/3.10.73) περί Κ.Δ.Ν.Δ. 

Χανιά, 19 Απριλίου 1989 

Ο Κεντρικός Λιμενάρχης 
Πλωτάρχης Λ.Σ. 

ΚΩΝ/ΝΟΣ ΧΑΤΖΗΜΑΝΩΛΑΚΗΣ 
Ορίζουμε ημερομηνία έναρξης ισχύος αυτού από την ημέρα δημο¬ 
σίευσής του στην Εφημερίδα της Κυβερνήσεως. 


(Από τη Νομαρχία Ανατ. Αττικής) 
-♦- 


(18) 

Στη ΔΕ 29788/88 απόφαση του Νομάρχη Ανατολικής Αττικής που 
δημοσιεύτηκε στο ΦΕΚ 8/9.1.1989 τ. Β’, γίνεται η ακόλουθη διόρ¬ 
θωση: Στο άρθρο 2 περ. Α’ από το εσφοιλμένο «Δύο (2) θέσεις κλάδου 
ΥΕ16 προσωπικού καθαριότητας εκ των οποίων οκτώ (8) εργατών κα¬ 
θαριότητας και δύο (2) εργατών ύδρευσης» στο ορθό «Δέκα (10) θέσεις 
κλάδου ΥΕ16 προσωπικού καθαριότητας εκ των οποίων οκτώ (8) ερ¬ 
γατών καθαριότητας και δύο (2) εργατών ύδρευσης». 


(Από τη Νομαρχία Ανατ. Αττικής) 



_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 _ 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


ια) Για όλα τα Τεύχη 


3 

Κωδικός αριθ. κατάθεσης στο Δημόσιο Ταμείο 3512 

7.000 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

10.000 

» 

500 

4.000 

» 

200 

10.000 

» 

500 

8.000 

» 

400 

4.000 

» 

200 

2.000 

» 

100 

5.000 

» 

250 

1.000 

» 

50 

20.000 

» 

1.000 

45.000 

» 

2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















